Khumbelo dza basari ya NSFAS dza ṅwaha wa 2023 dzo vula 

“Maitele a u ita khumbelo one aṋe o leludzwa na mbu dziso dzo vhudziswaho dzi a leluwa u pfeseswa nga tshi tshavha. Nyengedzedzo kha izwi, matshudeni vha ṱoḓaho u ita khumbelo vha nga ima u ḓadza fomo ya khumbelo vha vhuya nga murahu vha isa phanḓa na u ḓadza fomo yavho ya khumbelo vha songo dovholola u bva mathomoni sa zwe zwa vha zwi sa kona dzei kale musi u tshi khou ita khumbelo,” vha ralo.“Nga nṱha ha khwiniso, NSFAS yo bveledza dziṅwe tshanele dza u ita khumbelo u itela u katela matshudeni u bva kha siangane dzo fhambanaho vha ṱoḓaho u ita khumbelo, hu tshi khou dzhielwa nzhele uri vhunzhi ha matshudeni vhane vha khou ṱoḓa u ita khumbelo ndi vhaswa vhane vha ṱanganedza maitele a didzhithala a u ita zwithu,” Minisṱa Vho Nzimande vha tshi ḓadzisa.Tshanele ntswa dzi kalela mobile App , dzi-SMS na What sApp,  hune muthu a nga kona u ita khumbelo ya ndambedzo ya NSFAS na u kona vhona vhuimo ha khumbelo iyo na u kona hafhu u phumula dzi khumbelo, zwine nga nḓowelo zwa itwa nga kha puḽatifomo ya kha webusaithi.
Zwiṅwe afhu, u khwaṱhisedza uri a hu na mutshudeni a itaho khumbelo a sale-laho murahu, Minisṱa Vho Nzimande vha ri NSFAS i ḓo fara fulo ḽa u ya vhathuni, u khwaṱhisedza uri vhathu vhane vha sa vhe na tsho-medzo dza thekhinoḽodzhi dzine dza ita uri vha kone u ita khumbelo kha inthanethe vha khou fhiwa zwiko zwo teaho na thikhedzo uri vha ite khumbelo.Ni wana hani basari ya NSFASNo lugela u wana basari ya NSFAS arali ni mudzulapo wa Afrika Tshipembe ane o ḓiimisela u guda kha yunivesithi kana gudedzi ḽa TVET kha ṅwaha wa 2023 kana no no ḓi thoma u dzhena hone nahone ni tshi swikelela ṱhoḓea dzi tevhe-laho:
• Ni tshi hola gavhelo ḽa SASSA.• U bva muṱani une miholo yoṱhe musi yo ṱanganyiswa i sa fhire R350 000 nga ṅwaha.• Arali ni muthu ane a vha na vhuholefhali, miholo yoṱhe musi yo ṱanganyiswa muṱani wa haṋu i tea u vha fhasi ha R600 000 nga ṅwaha.• Arali ni mutshudeni we a thoma ngudo dza yuni-vesithi phanḓa ha ṅwaha wa 2018 nahone mbuelo muṱani wa haṋu i sa fhiri R122 000 nga ṅwaha.Tshifhinga tsha u ita khumbelo tshi ḓo vala nga ḽa 31 Phando 2023.
